Document ID: /roh_data/filtered/swiss_laws_in_ROHinterleaved.jsonl.gz/16305

This text was translated from EN into Rumantsch Grischun.

Where capital contributions are acquired through inheritance, distribution of an estate, matrimonial property law or enforcement proceedings, all related rights and obligations shall be transferred to the acquirer without requiring the consent of the members’ general meeting. In order to exercise right to vote and related rights, however, the acquirer shall require the recognition of the members’ general meeting as a company member who is eligible to vote. The members’ general meeting may refuse such recognition only if the company offers to acquire the capital contributions from the acquirer at their true value. The offer may be made for the company's own account or for the account of other company members or third parties. Unless the acquirer rejects the offer within a month of receiving notice of the true value, the offer is deemed to be accepted. Unless the members’ general meeting rejects the request for recognition within six months of its receipt, recognition is deemed to be granted. The articles of association may waive the requirement of recognition.

Sche las quotas da basa vegnan acquistadas tras ierta, tras la partiziun d’ierta, tras il dretg dals bains matrimonials u tras l’execuziun sfurzada, vegnan tut ils dretgs e tut las obligaziuns ch’èn colliads cun quai transferids a l’acquistader senza l’approvaziun da la radunanza dals societaris. Per pudair far diever da ses dretg da votar e dals dretgs che stattan en connex cun il dretg da votar, sto l’acquistader dentant vegnir renconuschì da la radunanza dals societaris sco societari cun dretg da votar. La radunanza dals societaris po mo refusar ad el la renconuschientscha, sche la societad offra ad el da surpigliar las quotas da basa a la valur reala il mument da la dumonda. L’offerta po vegnir fatga sin agen quint u sin quint dad auters societaris u da terzas persunas. Sche l’acquistader na refusa betg questa offerta entaifer 1 mais suenter ch’el enconuscha la valur reala, vala l’offerta sco acceptada. La renconuschientscha vala sco concedida, sche la radunanza dals societaris na refusa betg la dumonda da renconuschientscha entaifer 6 mais suenter sia entrada. Ils statuts pon renunziar a la necessitad da la renconuschientscha.